ชีเม เวอร์ซาลย์กอ

**ชีเม เวอร์ซาลย์กอ** (, ; เกิด 10 มกราคม ค.ศ. 1992) เป็นอดีตนักฟุตบอลชาวโครเอเชีย เขาเคยลงเล่นในตำแหน่งแบ็กขวา ให้แก่ทีมชาติโครเอเชีย และหลากหลายสโมสรในอิตาลี และโครเอเชีย รวมถึง ลงเล่นรวม 100 นัดให้แก่อัตเลติโกมาดริด ในประเทศสเปน

## สโสรอาชีพ
เขากลับมาร่วมทีมดินาโม ซาเกร็บ อีกครั้งเมื่อวันที่ 22 ธันวาคม 2009 ก่อนช่วงพักครึ่งฤดูกาลฤดูหนาว และลงเล่นนัดแรกให้กับสโมสรเมื่อวันที่ 27 กุมภาพันธ์ 2010 ในนัดที่พบกับโครเอเชีย เซสเวเต ในศึกเฟิสต์ เอชเอ็นแอล

เมื่อวันที่ 12 กรกฎาคม 2013 เวอร์ซัลโกได้ย้ายไปร่วมทีมเจนัว ในศึกเซเรียอา ด้วยค่าตัว 4.6 ล้านยูโร เมื่อวันที่ 22 กรกฎาคม 2014 เวอร์ซัลโกได้เซ็นสัญญาร่วมทีมซาสซูโอโล ในศึกเซเรียอา ด้วยค่าตัว 3.5 ล้านยูโร พร้อมโบนัสเพิ่มเติมอีก 2 ล้านยูโร

เวอร์ซัลโกเซ็นสัญญาร่วมทีมแอตเลติโก มาดริด สโมสรในศึกลาลีกา เมื่อปี 2016 ด้วยสัญญา 5 ปี ซึ่งต่อมาได้รับการขยายสัญญาออกไปอีกหนึ่งปีเมื่อวันที่ 5 กุมภาพันธ์ 2018 เมื่อวันที่ 16 พฤษภาคม 2018 เวอร์ซัลโกได้ลงสนามเป็นตัวจริงในรอบชิงชนะเลิศยูฟ่ายูโรปาลีก 2018 ซึ่งแอตเลติโกสามารถคว้าแชมป์มาครองได้สำเร็จ

เมื่อวันที่ 31 กรกฎาคม 2018 เวอร์ซัลโกได้ย้ายไปร่วมทีมอินเตอร์ มิลาน ในอิตาลีด้วยสัญญายืมตัวหนึ่งปีพร้อมออปชันซื้อขาด ต่อมาในวันที่ 27 มกราคม 2019 มีการระบุว่าเวอร์ซัลโกจะต้องพักการแข่งขันอย่างน้อยหกเดือน เนื่องจากต้องเข้ารับการผ่าตัดเอ็นหัวเข่าซ้าย เมื่อวันที่ 2 กรกฎาคม 2022 เวอร์ซัลโกได้ย้ายไปร่วมทีมโอลิมเปียกอส ในศึกซูเปอร์ลีกกรีซ แบบไม่มีค่าตัว โดยเซ็นสัญญาเป็นเวลา 3 ปี

เมื่อวันที่ 23 มีนาคม 2023 เวอร์ซัลโกได้ประกาศแขวนสตั๊ดจากการเป็นนักฟุตบอลอาชีพในวัย 31 ปี ปิดฉากเส้นทางอาชีพที่ยาวนานกว่า 14 ปี ด้วยสถิติการลงสนามรวมทั้งหมด 346 นัด ทั้งในระดับสโมสรและทีมชาติ

## ทีมชาติ
เวอร์ซาลย์กอลงเล่นให้กับทีมชาติโครเอเชียครั้งแรกใน ค.ศ. 2011 และเป็นตัวแทนของประเทศในการแข่งขันฟุตบอลชิงแชมป์แห่งชาติยุโรปในปี ค.ศ. 2012 และ 2016 รวมถึงใน ฟุตบอลโลก 2014 และในฟุตบอลโลก 2018 เขาช่วยให้ทีมผ่านเข้าสู่รอบชิงชนะเลิศ จากการลงเล่น 6 จาก 7 นัด

เขาลงเล่นเป็นนัดสุดท้ายให้กับทีมชาติเมื่อวันที่ 10 มิถุนายน 2022 ในชัยชนะเหนือเดนมาร์ก 1–0 ศึกเนชันส์ลีก ก่อนที่จะประกาศอำลาทีมชาติอย่างเป็นทางการเมื่อวันที่ 26 สิงหาคม ปีเดียวกัน เขาสถิติลงสนามรวมทั้งสิ้น 52 นัด และทำประตูไม่ได้เลย

## เกียรติประวัติ
**ดีนาโมซาเกร็บ**
* โครเอเชียนเฟิสต์ลีก (4): 2009–10, 2010–11, 2011–12, 2012–13
* โครเอเชียนคัพ (2): 2010–11, 2011–12

**อัตเลติโกมาดริด**
* ยูฟ่ายูโรปาลีก: 2017–18

**โครเอเชีย**
* ฟุตบอลโลก รองชนะเลิศ: 2018

**รางวัลส่วนตัว**
* นักฟุตบอลความหวังแห่งปีของโครเอเชีย: 2010
* FIFA FIFPro World XI ทีมที่ 5: 2018

**เครื่องราชอิสริยาภรณ์**
* left|50px Order of Duke Branimir with Ribbon: 2018

## อ้างอิง

## แหล่งข้อมูลอื่น

* 

หมวดหมู่:นักฟุตบอลชาวโครเอเชีย
หมวดหมู่:นักฟุตบอลทีมชาติโครเอเชีย
หมวดหมู่:ผู้เล่นในโครเอเชียนฟุตบอลลีก
หมวดหมู่:ผู้เล่นในเซเรียอา
หมวดหมู่:ผู้เล่นดินามอซาเกร็บ
หมวดหมู่:ผู้เล่นสโมสรฟุตบอลเจนัว
หมวดหมู่:ผู้เล่นอู.เอซเซ. ซัสซูโอโลกัลโช
หมวดหมู่:ผู้เล่นในลาลิกา
หมวดหมู่:ผู้เล่นในซูเปอร์ลีกกรีซ
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นสโมสรฟุตบอลโอลิมเบียโกส
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากริเยกา